E-2845/2006

Mál þetta er höfðað með stefnu birtri 18. apríl 2006 og dómtekið 23. mars sl. Stefnandi er Wallbrook Trustees Ltd., Grosvenor House, 66/67 Athol Street, Mön. Stefndi er Accron hf., áður Smartkort hf., Akralind 6, Kópavogi.

Stefnandi krefst þess að stefndi verði dæmdur til greiðslu 6.466,21 breskra punda ásamt dráttarvöxtum skv. III. kafla laga nr. 38/2001 um vexti og verðtryggingu, af 2.200 pundum frá 22. desember 2003 til 23. janúar 2004, af 3.375 pundum frá þeim degi til 17. apríl 2004, af 3.408,5 pundum frá þeim degi til 22. júlí 2004, af 4.289,75 pundum frá þeim degi til 28. október 2004, af 4.877,25 pundum frá þeim degi til 9. desember 2004, af 5.751,33 pundum frá þeim degi til 27. janúar 2005, af 6.441,21 pundum frá þeim degi til 27. apríl 2005 og af stefnufjárhæð frá þeim degi til greiðsludags. Hann krefst einnig málskostnaðar.

Stefndi krefst sýknu auk málskostnaðar.

I

Málsatvik

Mál þetta hefur stefnandi höfðað til greiðslu skuldar vegna kaupa stefnda á stjórnunar- og ritaraþjónustu hjá stefnanda, en stefnandi mun vera félag sem sérhæfir sig í að stofna og halda utan um félög á eyjunni Mön. Í málinu liggja fyrir afrit átta reikninga, er sá fyrsti gefinn út 22. desember 2003, sá síðasti 27. apríl 2005. Allir reikningarnir bera með sér að vera beint til fyrirtækisins E-jiva Ltd. Er jafnframt ágreiningslaust í málinu að reikningarnir eru vegna kostnaðar við stofnun og rekstur þessa félags. Samkvæmt stefnu svarar stefnufjárhæð til eftirstöðva umræddra reikninga. Af hálfu stefnda hafa ekki verið athugasemdir við fjárhæðir reikninga eða útreikning stefnukröfu.

Samkvæmt vitnaskýrslu Þ-kk-ef G-kk-ef, fyrrverandi framkvæmdastjóra stefnda, var ákveðið að stofna fyrirtækið E-jiva Ltd. í þeim tilgangi að stofna til samvinnu milli stefnda og nafngreinds erlends fyrirtækis. Samkvæmt skýrslu Þ-kk-ef var hvorki stefndi né hið erlenda félag eigandi að E-jiva Ltd. Þá bar Þ-kk-nf að hann hefði sjálfur greitt kostnað vegna umsýslu stefnanda við E-jeva Ltd. og hefði stefndi aldrei tekið þátt í þeim kostnaði svo honum væri kunnugt.

Samkvæmt vitnaskýrslu J-kk-ef S-kk-ef, fyrrverandi stjórnarformanns stefnda, var stefndi ekki eigandi að E-jeva Ltd. heldur var um að ræða einkaframtak Þ-kk-ef G-kk-ef, þá framkvæmdastjóra stefnda.

Ekki er ástæða til að gera grein fyrir innheimtutilraunum stefnanda eða sáttaumleitunum.

Við aðalmeðferð málsins komu fyrir dóm sem vitni, Þ-kk-nf G-kk-nf, fyrrverandi framkvæmdastjóri stefnda, J-kk-nf Ö-kk-nf hdl. og J-kk-nf S-kk-nf, fyrrverandi stjórnarformaður stefnda. Ekki er ástæða til að rekja þessar skýrslur sérstaklega.

II

Málsástæður og lagarök aðila

Stefnandi vísar til framangreindra reikninga og reisir kröfur sínar á almennum reglum samninga- og kröfuréttar um efndir fjárskuldbindinga, einkum lögum nr. 50/2000 um lausafjárkaup. Í munnlegum málflutningi var einnig vísað til skjals sem stefnandi lagði fram 4. janúar 2007 og ber yfirskriftina „Assignment“. Telur stefnandi að með skjalinu hafi stefndi tekið að sér að greiða skuld E-jeva Ltd. við stefnanda.

Stefndi mótmælir því að hafa keypt umrædda þjónustu af stefnanda. Reikningarnir beri með sér að vera vegna stofnunar og vistunar fyrirtækisins E-jeva Ltd. hjá stefnanda. Stefnanda, sem hafi séð um stofnun félagsins, sé fullkunnugt um að þetta félag sé stefnda óviðkomandi. Eigi stefndi hvorki hlut í félaginu né hafi hann óskað eftir þjónustu frá stefnanda af öðru tilefni. Hins vegar virðist sem fyrrverandi framkvæmdastjóri stefnda hafi komið á umræddu félagi á eigin vegum og sé nú reynt að krefja stefnda um persónulega skuldbindingu hans. Stefndi vísar til þess að stefnanda, sem sérfræðingi á sviði félagaréttar, megi vera vel ljóst að framkvæmdastjóri stefnda hafi ekki haft umboð eða heimild til þess að skuldbinda hann til að greiða reikninga vegna persónulegra viðskipta. Stefndi vísar til 72. og 77. gr. gr. hlutafélagalaga þessu til stuðnings. Stefndi mótmælir kröfu stefnanda um dráttarvexti og telur hana ekki samræmast ákvæðum laga nr. 38/2001 um vexti og verðbætur. Af hálfu stefnda hefur málsástæðu stefnanda um skuldskeytingu verið hafnað sem nýrri og of seint fram kominni.

III

Niðurstaða

Í máli þessu krefur stefnandi stefnda um eftirstöðvar skuldar vegna kaupa stefnda á stjórnunar- og ritaraþjónustu. Af hálfu stefnanda hafa ekki verið lögð fram gögn, svo sem samningar stefnanda við stefnda, sem gætu sýnt að stefndi hafi skuldbundið sig til að greiða stefnanda fyrir umræddan kostnað. Þeir reikningar, sem lagðir hafa verið fram af hálfu stefnanda, eru ekki stílaðir á stefnda heldur fyrirtækið E-jeva Ltd. Í málinu er ekkert komið fram um að stefndi hafi átt það fyrirtæki, greitt kostnað vegna þess eða talið sig bera ábyrgð á skuldbindingum þess með einhverjum hætti.

Í málinu hefur stefnandi lagt fram skjal, þar sem m.a. kemur fram að í september 2004 hafi Þ-kk-nf G-kk-nf, þá framkvæmdastjóri stefnda, skuldbundið stefnda til að greiða þá skuld sem stefnandi krefur um í máli þessu. Umrætt skjal getur ekki átt sér aðra skýringu en þá að litið hafi verið svo á af hálfu málsaðila að skuldari samkvæmt umræddum reikningum væri ekki stefndi heldur E-jeva Ltd., enda hefði sérstök skuldskeyting í því skyni að binda stefnda að öðrum kosti verið óþörf. Samkvæmt þessu hefur stefnandi ekki fært sönnur á að stefndi hafi keypt af honum þá stjórnunar- og ritaraþjónustu sem hann krefst greiðslu fyrir.

Við munnlegan flutning málsins var á því byggt af hálfu stefnanda að stefnda bæri skylda til að greiða umrædda kröfu á grundvelli þeirrar skuldskeytingar í september 2004 sem áður greinir. Þessari málsástæðu var mótmælt sem nýrri og of seint fram kominni af hálfu stefnda. Að mati dómara var fullt tilefni fyrir stefnanda að byggja á umræddri málsástæðu þegar við stefnu málsins. Í stefnu er þó í engu vikið að því að krafa stefnanda gegn stefnda kunni að grundvallast á skuldskeytingu. Gegn mótmælum stefnda, og með vísan til 5. mgr. 101. gr. laga nr. 91/1991 um meðferð einkamála, kemst umrædd málsástæða nú ekki að í málinu.

Samkvæmt framangreindu verður stefndi sýknaður af kröfu stefnanda.

Eftir úrslitum málsins verður stefnandi dæmdur til að greiða stefnda málskostnað sem ákveðst hæfilegur, að teknu tilliti til umfangs málsins, 200.000 krónur. Hefur þá ekki verið tekið tillit til virðisaukaskatts.

Af hálfu stefnanda flutti málið E-kk-nf S-kk-nf hdl.

Af hálfu stefnda flutti málið H-kk-nf H-kk-nf hdl.

S-kk-nf M-kk-nf héraðsdómari kveður upp dóm þennan.

D Ó M S O R Ð

Stefndi, Curron hf., er sýkn af kröfu stefnanda, Walbrook Trustees Ltd.

Stefnandi greiði stefnda 200.000 krónur í málskostnað.

S-kk-nf M-kk-nf